Eelmise nädala lõpul osutus popiks teemaks seks ja alaealised. Sotsiaalministeerium rääkis esialgu Euroopa Liidu seadusandluse ühtlustamisest ja pahadest onudest kes internetist otsivad seda mida reaalses elus kätte ei saa. Eesti Noorteühenduste Liit uuris seepeale, miks noorte esindusorganisatsioonidega otseselt noorte õiguseid puudutavas teemas, konsulteeritud ei ole enne mingisuguste ettepanekute tegemist. Ning ministeerium täpsustas veidi, et nemad ikka tahavad lapsi kaitsta. Põhiküsimusele, et miks noorte esindusorganisatsioone ei kaasatud, seejuures vastata ei suvatsetud.    Mida ma aga tegelikult ütlema hakkasin, on see, et mitte mingisugusest ühtlustamisest siinkohal juttu olla ei saa. Huvitav, millega me ühtlustame? EL27-s on madalaim vanusepiir 13 ning kõrgeim 18. Keskmine seejuures 15, mitte 16. Kusjuures, eraldi tasub esile tuua Küprost kus mees-naine anaalseks on lubatud alates 13- aastast, Iirimaal on penetratsioonita seks lubatud alates 15- aastast, Lätis  penetratsioonita alates 14… kui igasugused sellised naljad ka sisse arvestada, tuleks nö sugulise kire rahuldamise alampiiri keskmiseks EL27-s hoopistükis 14,8.    Väike tabel, et pilt silme ees oleks.        Sotsiaalministeerium, soovib teha selge hüppe, liberaalselt poliitikalt otsejoones 7 karmikäelisema riigi hulka EL-is?    Kusjuures, 14-15 aastastest noortest (Eestis umbes 31 000) on TAI uuringu (PDF) kohaselt seksuaalvahekorras olnud 22,2%. Potentsiaalne seadusemuudatus puudutab seega võimalikult just mingit senituvastamata osa nendest noortest kelle vabatahtlikult valitud partnerid on juhtunud olema 18-aastased või vanemad. Minu tutvusringkonnas on selliseid paare ka praegusel hetkel mitu. Mittevabatahtlikke suhteid reguleerivad aga juba hoopis teised seadused…    Minu väga isiklik arvamus? … pole vaja neid seadusepügalaid näppida ja keskenduda võiks hoopis vastava hariduse ja informatsiooni arendamisele ning karistuste (märkimisväärsele) karmistamisele juba kehtivate seaduste osas. Ning nagu Kuku raadiole laupäevahommikul ütlesin, see seadusepügal ei puuduta mind tõesti mitte kuidagi, pole puudutanud ja mida suurima tõenäosusega ilmselt ei hakka ka puudutama.